ISIGIDIMI SAMAXOSA, MARCH 3, 1874.

3

IMFUNDO.

Umfo otile wase Qonce, obelesesha ipepa eliteta ngencwadi; ude weza nakwindawo yemfundo, ukuba iyintonina. Ute, ngezimini zanamhla kuko ukulangazelela okukulu ukunga ingahamba imfundo. Kunjalo kumacala onke, kweli lizwe na- kwawapesheya. Kodwake kutetwa ntonina ngemfundo? Bayayi qonda na bonke into abayifunayo ? Anditina abaninzi baba iteta ukukwazi ukulesesha nokubala, abeke umntu ugqibile ? Ukuba kupela kwalonto imfundo, asiko isizatu sokuba abantu bayikalele kangaka. Ukukwazi ukulesesha nokubala, kuyindlela esingisa emfundweni, akuyiyo inqu yemfundo. Imfundo apo ikona isekulungiseni isimilo nemikwa yomntu, ukuqeqesha incingane zake, ukukwazi ukulaula iminqweno yake; nokuzipata ngohlobo olufanelekileyo ngakwabanye abantu. Imfundo yokunqwenelwa yileyo emenza umntu atande umsebenzi ngamaxesha onke, atande ukuhlala ecokisekile, engo- tembekileyo; ozinto zihlala zilungelelene, obabekileyo abanegunya pezu kwake, otobele umteto. Ewe owona mongo wemfundo kukutobela umteto ka Tixo, nokwenza imfanelo zetu zonke kwabanye abantu. Yonke imfundo esukuba ingafikeleli kwezi ndawo ayifezekile; esukuba iziswele ayilifanele negama ebizwa ngalo; ayimncedi nto umniniyo, nohlanga lwake. Akwanele ukuti ulutsha lufundiswe ukubala nokulesesha kube kupela. Kanjalo kuyinto enkulu ukuba bahlale beshenxile kwindawo ezinezilingo, bade baqine. Lento imfundo iqala ekaya. Yimposiso engenisa ukonakala, ukukumbula ngokuti iqala esikolweni ipelele kona. Isikolo ngumncedisi. Asinakuquba ’nto sisodwa. Kufuneka ukuba kuncediswane ngabazali nomfundisi, nomntwana. Angafanelana umfundisi eyifeza eyake indawo, akange- ncede nto ukuba abazali nomntwana abase- benzi kunye naye. Noko basegameni abazali ukuba bamana ukubuza ngabantwana babo,ukuhlala nokuhambisa kwabo, bangabenza ukuba bakutale ngakumbi. Akwaba bangati bonke abazali bahlale besazi ukuba umfundisi uncedisa bona, nokuba umntwana akageini zifundo zase sikolweni zodwa; nokuba ubezigcina, zibe zingemncede nto ukuba ekaya kowabo akafumani nto. Kuko izinto ezitile ezinokufundiswa ngumzali, ezingafezeki kakuhle zakupatwa ngomnye umntu.

U-DR. LIVINGSTONE.

U-Db. Livingstone, umfo ogama laziwayo kuwo onke amazwe anemfundo, kuvakala ukuba ububile. Abaleseshi betu bokumbula ukuba kukade ekona kweli lizwe lase Africa, ehamba ehlola ukuma kwamazwe, nokuhlala kweutlanga, ezingekafikelelwa ngabe Lungu, apo abantu basahleliyo ebumnyameni. Nangoku zikulu iziqamo ezilungileyo ezivelileyo, kwezo hambo zake, abafaneleyo abantu beli lizwe ukubulela ngazo. Ngenxa yake, abantu bapesheya bavuseleleke uku­ba bazikatalele ngakumbi izizwe zase Afri­ca, benze amalinga amakulu ukuba bazincede ekubandezelekeni kwazo, okube kubangwa ngokukodwa ngumsebenzi wamakoboka. Umsebenzi wake awupelanga apo kodwa. Abantu abaninzi, ngokukodwa kumazwe apo isafikayo imfundo, bati bakuva kusitiwa, kuko abafo abatile, abaxesha balicitela ekuhambeni behlola amazwe, kunge kuyafeketwa, ange umntu onjalo wenziwa kukuswela umsebenzi, mhlaumbi kukutanda ukuhamba kanti ke ihambo ezinjalo zibangela ukuba abantu bazane ngakumbi, bancedane banyusane ngakumbi. Ebubile nje lomfo kuya kulila abarwebi nabafundisi, ngazwinye yonke into esemfundweni, ewaziyo umse­benzi awenzileyo, nezinto ezibe zisalindeIwe kuye. Ububa xa ekaya kowabo alindelwe ngokukulu ukuba eze kubalisa ngembali zokuhamba kwake. Ubengalindelwe zizihlobo zake zodwa, koko ubekangelwe lulo lonke uhlanga. Ngomnye wabantu abamisebenzi iyakuhlala ihleli noko bona bangasekoyo. Izizukulwana ezingekazalwa zama Africa, zisaya kumbulela nokuba ezi zakaloku ngokuswela imfundo, okubangele ukuba zingawazi kakuhle umsebenzi wake, zite azamnanza.

Imbali yokububa kwake siyitabata kwiletara yomfo obebala ese Zanzibar ngo 20 ka January, ebalela ipepa lase Natal. Uti—Asikuko nokuba kulusizi ukukubikela ngokububa kuka Dr. Livingstone, okuvakele ngokuqinisekileyo, ngencwadi ezivela ku Cameron E-Nyanyembe (pakati E-Africa). Kuvakala ukuba isicaka sika Livingstone U-Chuma, sifike kulomizi ngo 21 ka October, ukuza nezondaba. Kutiwa wati ukusuka kwake E-Nyan­yembe, wehlisa elicibi kutiwa yi Tangan­yika, waza akujikela ngasezantsi wanga

usinga ngase ntshonalanga, walinga ukujikela ngasentla kwecibi ekutiwa yi Bumba. Ubehle waqonda ukuba akanakuhamba ngalo ndlela, wazamela ukubuya aze kujikela ngase zantzi. Ukubuya kwake ucande kwindawo ezinemigxobozo, ilizwe lamacibi, apo ubede atshone ati ga ngesifuba. Uye wabubela E-Bumba, ilizwe abadla ngokuti bakufika kulo abahambi babanjwe zizisu nezinye izifo. Kulondawo kufe neshumi lamadoda abehamba naye. Aseleyo, anga 79, azame indlela zokuwugcina umzimba wake ukuze ungaboli ngokuwufaka etyuweni, intloko balinga ukuyigcina etywaleni babelungu, bazake baya nazo ezonto E-Ujiji, (umzi okufupi kwicibi lase Tanganyika, malunga ngasentla kwase Mpuma-langa). Zifike kona intsalela zesidumba sake zafakwa ebokisini. Ixesha lokububa kwake liku June odluleyo, mayelana nelixesha kwenziwa ngalo umnqopiso wokuba utshabalale umsebenzi wobukoboka E-Zanzibar. Kulindeleke ukuba umzimba wake uza kubehle utunyelwe E-Zanzibar, kuze kubonwe xa ukona ukuba mautiwenina. U-Cameron kutiwe makaye kuhlanganisa onke amapepa anokuwafumana, abalwe nguye, aze kanjalo aye kufika kulomilambo ibe ilandwa ngu Dr. Livingstone, iti ukuba isingisa ngase Congo, naye seleza kupuma kona. Naye kutiwa uke wangenelwa yicesine, ibangelwa kukuhlala ndawonye ngenxa yokuswela abantu boku- twala impahla. Ubekatazwa nangamehlo engati uzakupulukana nokubona.

Zinjalo ke ezisavakeleyo ngokumka kwalo ndoda.

E-LUSUTU.

E-Lusutu ngomhla we 15 ka January kube kuko intlanganiso ebibizwe yinkosi U-Letsie into ka Mshweshwe. Ibize kuteta ngokuba kuvakala ukuba Abesutu banentliziyo yokuvukela Amangesi. Ubeko no Mr. Griffith, Isandla sama Ngesi esikwelozwe. Ite inkosi leyo iyakukanyela ukuba kuko incingane injalo kubantu bayo, nakuyo ngokwayo. Bona batomakalele lulaulo Iwama Ngesi, olwalucelwe ngu yise ukuba luze kubakusela. Kanjalo yena kuye, le Government yama Ngesi ililifa, alizuze kuyise, ke ubengatini na ukulwa nelifa lake? Ngubani na